C 472/30
HU
Az Európai Unió Hivatalos Lapja
2022.12.12.
A Tribunal Superior de Justicia de las Islas Baleares (Spanyolország) által 2022. szeptember 7-én benyújtott előzetes döntéshozatal iránti kérelem – J.L.O.G., J.J.O.P. kontra Resorts Mallorca Hotels International SL (C-589/22. sz. ügy) (2022/C 472/33) Az eljárás nyelve: spanyol A kérdést előterjesztő bíróság Tribunal Superior de Justicia de las Islas Baleares Az alapeljárás felei Felperesek: J.L.O.G., J.J.O.P. Alperes: Resorts Mallorca Hotels International SL Az előzetes döntéshozatalra előterjesztett kérdések 1) A csoportos létszámcsökkentésre vonatkozó tagállami jogszabályok közelítéséről szóló, 1998. július 20-i 98/59/EK tanácsi irányelv (1) 2. cikkét az Európai Unió Bíróságának a 2009. szeptember 10-i ítéletében (2) (C-44/08, EU:C:2009:533) kialakított ítélkezési gyakorlatára tekintettel úgy kell-e értelmezni, hogy az irányelv hatékony érvényesülését biztosító konzultációs és tájékoztatási kötelezettség azon időpontban keletkezik, amikor a vállalkozás az átszerveződési folyamata részeként olyan munkaszerződések felmondását tervezi, amelyek száma attól függetlenül meghaladhatja a csoportos létszámcsökkentésre vonatkozóan előírt felső határt, hogy az elbocsátások vagy az azzal azonosan kezelt felmondások száma végül azért nem éri el e küszöbértéket, mert a létszámot a munkavállalók képviselőivel folytatott előzetes konzultáció nélkül elfogadott munkáltatói intézkedések révén csökkentették?
2) A csoportos létszámcsökkentésre vonatkozó tagállami jogszabályok közelítéséről szóló, 1998. július 20-i 98/59/EK tanácsi irányelv 1. cikke (1) bekezdésének utolsó albekezdése, amely azt mondja ki, hogy: „Az a) pont első albekezdésében előírt elbocsátási létszámok számításakor, a munkaszerződések munkáltató által egy vagy több, nem az érintett egyéni munkavállalók személyében rejlő ok miatt kezdeményezett felmondását az elbocsátásokkal azonosan kezelik, feltéve hogy az elbocsátottak száma legalább öt fő”?
magában foglalja-e egy olyan válsághelyzetben, amelyben a személyi állománynak az elbocsátásokat is magában foglaló csökkentése várható, a munkavállalóknak a vállalkozás által javasolt olyan önkéntes távozását, amely nem a munkavállalók akaratából történt, de amelyet egy másik vállalkozásnál történő azonnali munkába állásra vonatkozóan kapott határozott ajánlatot követően elfogadtak, miután a munkáltató e másik vállalkozással megállapodott arra vonatkozóan, hogy a munkáltató munkavállalói esetleges felvételük céljából felvételi elbeszélgetésen vehessenek részt?
(1) (2)
HL 1998.
L 225., 16. o.; magyar nyelvű különkiadás: 5. fejezet, 3. kötet, 327. o. 2009. szeptember 10-i Akavan Erityisalojen Keskusliitto AEK és társai ítélet (C-44/08, EU:C:2009:533).
A College van Beroep voor het bedrijfsleven (Hollandia) által 2022. szeptember 12-én benyújtott előzetes döntéshozatal iránti kérelem – L.
VOF kontra Minister van Landbouw, Natuur en Voedselkwaliteit (C-591/22. sz. ügy) (2022/C 472/34) Az eljárás nyelve: holland A kérdést előterjesztő bíróság College van Beroep voor het bedrijfsleven Az alapeljárás felei Felperes: L. VOF Alperes: Minister van Landbouw, Natuur en Voedselkwaliteit